Torajiro เป็นร้านอาหารที่มีเจ้าของเป็นคนญี่ปุ่น มีทั้งหมด 3 สาขาคือ ซอยสุขุมวิท 39, สุขุมวิท 26 และที่เชียงใหม่ แต่ผมได้มาลองทานที่สุขุมวิท 39 ซอยพร้อมศรี 1  ร้านมีที่จอดรถอยู่ชั้น 1 ส่วนร้านอาหารอยู่ชั้น 2 ครับทางเข้าจะมีตุ๊กตาตัวใหญ่สัญลักษณ์ของทางร้านเห็นเด่นชัด บรรยากาศร้านค่อนข้างทึมๆและดูเก่าไปหน่อย แต่พนักงานค่อนข้างเยอะและต้อนรับดีครับ
เมนูที่ลอง: 
-Genkai okemori ชุดปลาดิบพิเศษ (999฿) ชุดนี้ถ้าเอาปริมาณคุ้มครับ แต่ว่าปลาส่วนใหญ่ไม่ได้เป็นปลาที่แพงเท่าไหร่ จะมีแซลมอน มากุโร่ กุ้งหวาน ปลาหมึกยักษ์ ไข่ปลาแซลมอน ปลาโอรมควัน แต่ไม่ได้สดแบบร้านแพงๆครับ ผมว่าธรรมดา
-Ehire ครีบปลากระเบน (90฿) จานนี้ถ้าเทียบกับร้านอื่นถือว่าถูกเพราะร้านอื่นทั่วๆไปต้องมี 120-150 บาท
- Hotate sashimi (229฿)หอยจะค่อนข้างเล็กไปหน่อยแต่ก็สดใช้ได้ครับ
-Ramen อันนี้ไม่แนะนำครับ
-Tempura กุ้งทอดจานนี้โอเคครับ อร่อยดี
ผมว่าถ้าไม่ได้ต้องการทานอาหารคุณภาพดีสุดๆ แต่ราคาคุ้มค่า ร้านนี้เป็นตัวเลือกที่ดีอีกร้านนึงครับ
